הבחירות לרבנות הראשית לישראל (2003)

בחירות לרבנות הראשית לישראל התקיימו ב-14 באפריל 2003, כ"ח באדר ב' ה'תשס"ג. בבחירות נבחרו הרב שלמה משה עמאר והרב יונה מצגר.

 רקע 

בתחילת דרכה של הרבנות הראשית לישראל נבחרו הרבנים הראשיים לכל תקופת חייהם. לאחר פטירת הרב יצחק הרצוג הוגבלה כהונתם לקדנציה של 10 שנים. במשך השנים הוגבל גיל המתמודדים ל-70, וכן הוגבלה האפשרות של רב ראשי מכהן להתמודד לכהונה נוספת.

 האספה הבוחרת 
הגוף הבוחר לרבנות הראשית מורכב מ-80 רבנים ו-70 אישי ציבור הנבחרים לפי חלוקה מפורטת בחוק הרבנות הראשית לישראל.

 80 הרבנים 
30 רבני הערים הגדולות: הרב שלמה משה עמאר (תל אביב) (היה גם מועמד), הרב שאר ישוב הכהן (חיפה), הרב שלמה שלוש (חיפה), הרב יהודה דוד וולפא (ראשון לציון), הרב יוסף עזרן (ראשון לציון), הרב יוסף שיינין  (אשדוד), הרב אברהם יוסף (חולון), הרב יוחנן גוראריה (חולון), הרב שמעון סלומון (פתח תקווה), הרב דוד שלוש (נתניה), הרב יהודה דרעי (באר שבע), הרב עמרם שלמה קורח (בני ברק), הרב יוסף בר שלום (בת ים), הרב שאול ויינגרטן (בת ים), הרב יעקב אריאל (רמת גן) (היה גם מועמד), הרב שמחה קוק (רחובות), הרב יוסף חיים בלוי (אשקלון), הרב חיים יצחק הלוי (הרצליה), הרב יצחק יעקובוביץ (הרצליה), הרב פנחס שיר (כפר סבא), הרב אברהם שלוש (כפר סבא), הרב דוד ורנר (חדרה), הרב שמעון ביטון (חדרה), הרב יצחק פרץ (רעננה), הרב חיים חדד (לוד), הרב נתן אורטנר (לוד), הרב ישראל גלזר (רמלה), הרב יחיאל אבוחצירא (רמלה), הרב שמעון ביטון (בית שמש), הרב יוסף גליקסברג (גבעתיים).

14 רבני ערי של המועצות המקומיות הגדולות: הרב דוד צדקה (פרדס חנה), הרב מיכאל ועקנין (יקנעם), הרב יעקב זינגר (גבעת שמואל), הרב אלעזר אלבז (גבעת שמואל), הרב מרדכי אברמובסקי (זכרון יעקב), הרב יהודה זילברשטיין (קריית טבעון), הרב עמרם בית אל (קריית טבעון), הרב יחיאל ברזילי (גני תקווה), הרב משומר צובירי (גן יבנה), הרב ישראל דרומי (גדרה), הרב ציון צובירי (כפר יונה), הרב עוזי שוויצה (כפר יונה), הרב עובדיה יעבץ (קריית עקרון), הרב אברהם רוזנטל (אזור).

2 רבנים אזוריים מהמועצות האזוריות הגדולות: הרב אליעזר שמחה וייס (עמק חפר), הרב יוסף הראל (מטה יהודה).

8 רבנים מהיישובים הגדולים: הרב מרדכי אשכנזי (כפר חב"ד), הרב נחום שיר (בית יצחק), הרב אליהו אליעזר יעקובזון (תפרח), הרב סעדיה מעטוף (ברקת), הרב מרדכי בוסקילה (אחיסמך), הרב יהונתן בורגן (ניר צבי), הרב מאיר בן שבת (מצליח), הרב משה כהן (נווה ימין).

4 רבני שכונות: הרב דוד שפירא (ירושלים), הרב משה מאיה (תל אביב), הרב עקיבא הכרמי (חיפה), הרב מאיר סויסה (באר שבע).

10 הדיינים הוותיקים ביותר בבתי הדין הרבניים: הרב עזרא בצרי, הרב משה טופיק, הרב נחום שיינין, הרב מרדכי אוריה, הרב משה אביטן, הרב נחום ברנהולץ, הרב שלמה בן שמעון, הרב מתתיהו שרים, הרב שלמה דיכובסקי (היה גם מועמד), הרב ניסים בן שמעון.

2 הרבנים הצבאיים בעלי הדרגה הגבוהה ביותר: הרבצ"ר תא"ל הרב ישראל וייס וסגן הרבצ"ר אל"ם הרב שלמה לבנון.

10 רבנים שמינה השר לענייני דתות באישור הממשלה: הרב אברהם רובינשטיין, הרב איתן איזמן, הרב חיים דרוקמן, הרב יעקב ורהפטיג, הרב יהודה עמיחי, הרב שמואל זעפרני, הרב שמעון כהן, הרב מזור בהיינה, הרב דוד עידן, הרב מתתיהו שרם.

 70 אנשי הציבור 
25 ראשי הערים הגדולות: אורי לופוליאנסקי (ירושלים), רון חולדאי (תל אביב), גיורא פישר (חיפה), מאיר ניצן (ראשון לציון), צבי צילקר (אשדוד), יעקב טרנר (באר שבע), יצחק אוחיון (פתח תקווה), מוטי ששון (חולון), מרים פיירברג (נתניה), מרדכי קרליץ (בני ברק), צבי בר (רמת גן), יהושע שגיא (בת ים), שוקי פורר (רחובות), בני וקנין (אשקלון), יעל גרמן (הרצליה), יצחק ולד (כפר סבא), ישראל סדן (חדרה), זאב בילסקי (רעננה), בני רגב (לוד), יואל לביא (רמלה), דניאל וקנין (בית שמש), אפי שטנצלר (גבעתיים), אלברט ארז (קריית גת), יעקב פרץ (קריית אתא), ז'קי סבג (נהרייה).

6 ראשי המועצות המקומיות הגדולות: אורי מנג'ם (פרדס חנה), דני עזריאל (מבשרת ציון), סימון אלפסי (יקנעם), שחר בן עמי (שוהם), זמיר בן ארי (גבעת שמואל), ישי שיבובסקי (זכרון יעקב).

4 ראשי המועצות האזוריות הגדולות: נחום איצקוביץ'  (עמק חפר), מאיר ויזל (מטה יהודה), מוטי דלג'ו (דרום השרון), איתן ברושי (עמק יזרעאל).

14 ראשי מועצות הדתיות של הערים הגדולות: נתנאל מאמו (ירושלים), מרדכי חתשואל (תל אביב), דוד אביקם (חיפה), ישעיהו מלכה (ראשון לציון), שלמה אליזרע (אשדוד), דוד קורקוס (באר שבע), ישראל שרעבי (פתח תקווה), דב דומברוביץ (נתניה), משה עידן (בני ברק), רפאל גוילי (רמת גן), רפאל ברנז (בת ים), זרח משולם (רחובות), יהודה רביב (אשקלון).

4 ראשי מועצות דתיות של המועצות המקומיות הגדולות: שלמה אבני (פרדס חנה), יצחק רבינוביץ (פרדס חנה), שרלי בוחבוט (יקנעם), משה ברקוביץ (גבעת שמואל.

2 נציגי הממשלה: שר הרווחה זבולון אורלב (המפד"ל), השר במשרד ראש הממשלה גדעון עזרא (הליכוד).

5 חברי הכנסת: דניאל בן לולו (הליכוד), יאיר פרץ (ש"ס),  משה גפני (יהדות התורה), יצחק הרצוג (העבודה), שאול יהלום (המפד"ל).

10 אנשי ציבור שמונו על ידי השר לענייני דתות באישור הממשלה: נחמן איל, ישראל פישביין, יוסף אבו, רבקה פאלוך, חיים פאלק, הרב אופיר כהן, אליהו גבאי, אורן מגנזי, חנה כהן, ישרל דידי.
יו"ר הוועדה לבחירות הרבנים הראשיים לישראל היה הרב אברהם אלמליח.

 מערכת הבחירות 
המועמדים לרב הספרדי היו הרב שלמה משה עמאר רב העיר תל אביב, והרב שמואל אליהו רב העיר צפת. הרב עמאר נתמך על ידי הרב עובדיה יוסף ומפלגת ש"ס, ואילו המפד"ל תמכה ברב אליהו שהיה בנו של הרב מרדכי אליהו אותו החשיבה כאחד ממנהיגיה הרוחניים.

לתפקיד הרב האשכנזי התמודדו הרב יעקב אריאל, רב העיר רמת גן, שנתמך על ידי המפד"ל, והרב יונה מצגר רב צפון תל אביב. במהלך מפתיע תמך הרב יוסף שלום אלישיב, מנהיגה הרוחני של דגל התורה במועמדתו של הרב מצגר, אף שמצגר עצמו היה בוגר ישיבת ההסדר כרם ביבנה ולא נחשב לתלמיד חכם בולט בהשוואה לרב אריאל.

אישי ציבור דתיים טענו שהרב אלישיב תמך ברב הצעיר והבלתי בולט מבחינה תורנית, כדי לפגוע במעמד הרבנות הראשית. מקורבים לרב אלישיב אמרו שהוא עשה זאת כדי לטרפד את היתר המכירה ומשום שלא עלה אז על הפרק מועמד מתאים יותר לדעתו. נטען גם שסייעה לו גם עובדת היותו גיסו של נתי גרוסמן. נסיבות בחירתו עוררו תרעומת אצל רבים בציבור הדתי לאומי. לאחר הרשעתו חזרו עיתונאים דתיים והפנו אצבע מאשימה כלפי העסקנות החרדית שהובילה לבחירתו על פני הרב אריאל.

ב'דיל' פוליטי משותף תמכה ש"ס במועמדתו של הרב מצגר ובתמורה תמכה יהדות התורה במועמדתו של הרב עמאר, מה שהביא לבחירתם של שני המועמדים.

 הערות שוליים 

2003
קטגוריה:2003 בישראל
קטגוריה:2003 בפוליטיקה